ไฟแนนซ์ทูเดย์
...คดีอดีตผู้จัดการ 2 แบงก์ ฉ้อโกงเงิน สจล. 1,600 ล้านบาท สะเทือนระบบบริหารความเสี่ยงด้านปฏิบัติการของธนาคารอย่างแรง ไหนว่าระบบดีจะพบความเสียหายเร็วขึ้น แต่คดีนี้โกงกันเป็นปีก็ยังจับไม่ได้ ความเสียหายที่ทุกธนาคารได้รับจากความเลินเล่อและทุจริตของพนักงาน ฟังแล้วน่าตกใจ ประมาณปีละ 6,000 ล้านบาท
26 ม.ค. 2558

...คดีอดีตผู้จัดการ 2 แบงก์ ฉ้อโกงเงิน สจล. 1,600 ล้านบาท สะเทือนระบบบริหารความเสี่ยงด้านปฏิบัติการของธนาคารอย่างแรง ไหนว่าระบบดีจะพบความเสียหายเร็วขึ้น แต่คดีนี้โกงกันเป็นปีก็ยังจับไม่ได้ ความเสียหายที่ทุกธนาคารได้รับจากความเลินเล่อและทุจริตของพนักงาน ฟังแล้วน่าตกใจ ประมาณปีละ 6,000 ล้านบาท 
ดูเป็นตัวเลขเยอะ แต่ถ้าคิดเป็นสัดส่วนต่อเงินกองทุนที่แบงก์ชาติกำหนดให้แบงก์สำรองไว้ คิดเป็นความเสียหายแต่ละแบงก์ไม่มากนัก ทุกคนเลยออกมาดาหน้าบอกว่า เสียหายจิ๊บๆ 
อันนี้น่าจะเป็นเพราะโชคดีที่แบงก์ไทยเจอโจรกระจอก แค่สกิมมิ่ง ฟิชชิ่ง พนักงานฉ้อโกง แต่ยังไม่เจอของจริง ที่จะมาจากวายร้ายแฮ็กเกอร์บุกเจาะระบบอย่างจริงจัง เจอสักครั้งจะรู้ว่าแสบ
...ธนาคารเพื่อการเกษตรและสหกรณ์การเกษตร (ธ.ก.ส.) เปิดรับพนักงานรวดเดียว 1,300 ตำแหน่ง ธนาคารพาณิชย์ก็รับพนักงานอยู่เรื่อยๆ เนื่องจากแต่ละปีจำนวนพนักงานลาออกไม่ใช่น้อย โดยเฉพาะตำแหน่งเทลเลอร์รับฝากถอนเงินที่เคาน์เตอร์ เงินเดือนน้อยความเสี่ยงสูง นับเงินผิด ถอนผิด แม้แต่บาทเดียวก็ต้องควักเงินจ่ายคืน